钦定古今图书集成/明伦汇编/闺媛典/第344卷 > 密峰山处女
## 钦定古今图书集成/明伦汇编/闺媛典/第344卷 > 密峰山处女

按《中江县志》，崇祯末有处女，不知其姓，遭张贼乱，与
其叔避于治西三十里密峰山。未几叔死，女居山洞，
食果木，衣棕皮，不见烟火者数年，面形青白，肤生红
毛，登山上树，飘如飞仙。邑民赵起瑞偶见于山间，约
数人踪迹之，得诸洞中，遂携之归。逾年稍复原形，始
知往事。问其在山几年，曰：“洞门栀子花凡六开矣。”以
“其素取食之，故能记也。”赵纳为妻，生三子，卒年八十
馀。